lv lv ilo nl nl ilo fr lv lv lv lv lv mg lv lv lv nl lt lv lv lv lv lt lv lv lv lv lv lv lv lv lv lv lv lv lv lv lv lv lv lv lv lv et lv nl eu cs lv cs lv et lv pt lv cs lv cs lv cs lt it lv de lv cs lv de lv nb en cs lv cs lv cs lv cs lv et lv da en cs lv cs lv et lv nl lv cs lv cs lv et lv pt sv cs lv cs lv lv en lv lv th lv lv pl
Valsts sekretāru 25.08.2022. sanāksmes attālinātā veidā protokols Nr. 26
Pieteikt TAP slēgtās vides kontu
Valsts kancelejas direktors ‒ J. Citskovskis
Aizsardzības ministrijas valsts sekretārs ‒ J. Garisons
Ārlietu ministrijas valsts sekretāra vietnieks ‒ A. Lots
Ekonomikas ministrijas valsts sekretārs ‒ E. Valantis
Finanšu ministrijas valsts sekretāre ‒ B. Bāne
Iekšlietu ministrijas valsts sekretārs ‒ D. Trofimovs
Izglītības un zinātnes ministrijas valsts sekretāre ‒ L. Lejiņa
Kultūras ministrijas valsts sekretāre ‒ D. Vilsone
Labklājības ministrijas valsts sekretārs ‒ I. Alliks
Satiksmes ministrijas valsts sekretāre ‒ I. Stepanova
Tieslietu ministrijas valsts sekretārs ‒ M. Papsujevičs
Veselības ministrijas valsts sekretāre ‒ I. Dreika
Vides aizsardzības un reģionālās attīstības ministrijas valsts sekretārs ‒ E. Balševics
Zemkopības ministrijas valsts sekretārs ‒ R. Kronbergs
Ar padomdevēja tiesībām piedalās
Valsts kancelejas direktora vietniece juridiskajos jautājumos, Juridiskā departamenta vadītāja ‒ I. Gailīte
Valsts kancelejas Dokumentu pārvaldības departamenta vadītāja vietniece, Ministru kabineta sēžu nodrošināšanas nodaļas vadītāja ‒ L. Milenberga
Sanāksmi sāk plkst. 09:10
1. Izskatāmie tiesību aktu projekti
Noteikumu projekts "Grozījumi Ministru kabineta 2015. gada 9. jūnija noteikumos Nr. 293 "Valsts tiešās pārvaldes iestāžu vadītāju atlases kārtība""
Atbalstīt iesniegto noteikumu projektu un Ministru kabineta sēdes protokollēmuma projektu.
Ņemot vērā, ka sanāksmes laikā Latvijas Brīvo arodbiedrību savienības iebildumi netiek uzturēti, saskaņā ar Ministru kabineta 2021. gada 7. septembra noteikumu Nr. 606 "Ministru kabineta kārtības rullis" 97. punktu Valsts kancelejai iesniegt noteikumu projektu izskatīšanai Ministru kabineta sēdē.
Noteikumu projekts "Grozījumi Ministru kabineta 2015. gada 28. jūlija noteikumos Nr. 438 "Būvniecības informācijas sistēmas noteikumi""
(E. Valantis, B. Bāne, A. Smiltēna, O. Feldmane, J. Citskovskis)
Atbalstīt iesniegto noteikumu projektu un Ministru kabineta sēdes protokollēmuma projektu.
Atzīmēt, ka Ekonomikas ministrija nākošajā Būvniecības informācijas sistēmas attīstības kārtā pilnveidos sistēmas funkcionalitāti arī attiecībā uz ēkas energosertifikāta un tā pielikumu bezmaksas piekļuvi īpašniekam vai īpašnieka pilnvarotai personai.
papildināt noteikumu projekta anotāciju ar informāciju, ka nākošajā Būvniecības informācijas sistēmas attīstības kārtā tiks pilnveidota sistēmas funkcionalitāte attiecībā uz ēkas energosertifikāta un tā pielikumu bezmaksas piekļuvi īpašniekam vai īpašnieka pilnvarotai personai;
kopīgi ar Tieslietu ministriju un Valsts zemes dienestu  atkārtoti izvērtēt Tieslietu ministrijas iebildumus attiecībā uz datu pieejamību Būvniecības informācijas sistēmā;
precizēto noteikumu projektu un Ministru kabineta sēdes protokollēmuma projektu iesniegt izskatīšanai Ministru kabineta sēdē.
Noteikumu projekts "Grozījumi Ministru kabineta 2021. gada 28. septembra noteikumos Nr. 652 "Gada pārskata sagatavošanas kārtība""
(B. Bāne, G. Medne, S. Šķiltere, E. Balševics, I. Gailīte, J. Citskovskis)
Atbalstīt iesniegto noteikumu projektu un Ministru kabineta sēdes protokollēmuma projektu.
Valsts kancelejai noteikumu projektu un Ministru kabineta sēdes protokollēmuma projektu sagatavot izskatīšanai Ministru kabineta sēdē.
Vides aizsardzības un reģionālās attīstības ministrijai kopīgi ar Latvijas Pašvaldību savienību izdiskutēt jautājumu par iespējamajiem risinājumiem un izmaksām, lai  portālā www.latvija.lv arī juridiskajām personām ir pieejams pakalpojums "EP57 Nekustamā īpašuma nodokļa apmaksa tiešsaistē".
Finanšu ministrijai (Valsts ieņēmumu dienestam) līdz 2022. gada beigām turpināt diskusiju ar Latvijas Pašvaldību savienību par pašvaldībām papildu nepieciešamajiem pārskatiem, kuru izveidei nav nepieciešama nodokļu maksātāju naudas papildu piesaiste.
Noteikumu projekts "Grozījumi Ministru kabineta 2018. gada 13. februāra noteikumos Nr. 87 "Grāmatvedības uzskaites kārtība budžeta iestādēs""
(B. Bāne, G. Medne, S. Šķiltere, E. Balševics, I. Gailīte, J. Citskovskis)
Atbalstīt iesniegto noteikumu projektu un Ministru kabineta sēdes protokollēmuma projektu.
Valsts kancelejai noteikumu projektu un Ministru kabineta sēdes protokollēmuma projektu sagatavot izskatīšanai Ministru kabineta sēdē.
Likumprojekts "Grozījumi Covid-19 infekcijas izplatības seku pārvarēšanas likumā"
(I. Stepanova, G. Oškāja, I. Alliks, A. Kaļāne, M. Papsujevičs, L. Zariņa, I. Runča, J. Citskovskis)
Ņemot vērā sanāksmes laikā izteiktos viedokļus, Satiksmes ministrijai divu nedēļu laikā kopīgi ar Labklājības ministriju, Tieslietu ministriju un Finanšu ministriju  atkārtoti izvērtēt sagatavoto likumprojektu un vienošanās gadījumā Satiksmes ministrijai likumprojektu iesniegt izskatīšanai Ministru kabineta sēdē.
Atzīmēt, ka Ekonomikas ministrija atsauc savu izteikto iebildumu par sagatavoto likumprojektu.
Noteikumu projekts "Grozījumi Ministru kabineta 2014. gada 11. februāra noteikumos Nr. 82 "Noteikumi par valsts nodevu par mežsaimnieciskām un medību darbībām"
(R. Kronbergs, A. Ozols, J. Citskovskis)
Atbalstīt iesniegto noteikumu projektu un Ministru kabineta sēdes protokollēmuma projektu.
Ņemot vērā, ka sanāksmes laikā Latvijas Meža īpašnieku biedrības iebildumi netiek uzturēti, saskaņā ar Ministru kabineta 2021. gada 7. septembra noteikumu Nr. 606 "Ministru kabineta kārtības rullis" 97. punktu Zemkopības ministrijai iesniegt noteikumu projektu izskatīšanai Ministru kabineta sēdē.
Sanāksmi slēdz plkst. 11:00
© Valsts kanceleja 2021
TAP portāla lietotāju atbalsta dienests
tālr.: 67082960, e-pasts: tap.atbalsts@mk.gov.lv